અમદાવાદ: દક્ષિણ આફ્રિકામાં પીટર મેરિત્સબર્ગ રેલવે સ્ટેશને મોહનથી મહાત્માની સફરને ઉજાગર કરતું સ્ટેચ્યૂ મુકાયું છે. દક્ષિણ આફ્રિકામાં ભારતીય હાઇ કમિશનર રૂચિરા કમ્બોજે આ સ્ટેચ્યૂની તસવીર મૂકી લખ્યું હતું કે, આ એક અનન્ય અજાયબી છે. તો બીજીબાજુ આ સ્ટેચ્યૂને તોડી પાડવા ગાંધીજીના પ્રપૌત્ર તુષાર ગાંધીએ ટ્વીટ કરતાં વિવાદ સર્જોયો છે. સ્ટેચ્યૂમાં એક બાજુએ યુવાન મોહનદાસ ગાંધી છે તો બીજી તરફ મહાત્મા બનેલા ગાંધી છે. તુષાર ગાંધીએ ટ્વીટ કરી રોષ ઠાલવ્યો હતો કે, પીટર મેરિત્સબર્ગ સ્ટેશને મૂકવામાં આવેલું બાપુનું સ્ટેચ્યૂ એક દુ:સ્વપ્ન સમાન છે. બે ચહેરાઓ, નોનસેન્સ! તોડી નાખવું જોઇએ.